Tolong jelaskan mengenai Sambutan dari Omar & Hana dalam bahasa melayu

Omar & Hana menjadi kejayaan komersial apabila ia berjaya memperoleh jumlah tontonan sebanyak 16 juta dengan 11 juta di YouTube dan 5 juta di televisyen.

Saluran YouTubenya berbahasa Arab, yang dilancarkan pada Julai 2020 berjaya mengumpul 100,000 langganan dalam tempoh 6 bulan selepas pelancarannya dengan masa tontonan lebih 20 juta jam.

Ia turut menarik perhatian pemain bola sepak dunia, Paul Pogba dalam satu perkongsiannya di media sosial, memuat naik foto beliau sedang berdiri di depan televisyen sambil memegang alat kawalan jauh dan menonton Omar & Hana.

Khadijah Ibrahim, menulis untuk Bebas News, berpendapat siri ini "bukan sekadar hiburan untuk kanak-kanak sahaja, orang dewasa pun boleh menonton rancangan ini kerana banyak pengajaran dapat diperoleh". Islamopedia menyifatkan lagu-lagu yang dipersembahkan dalam Omar & Hana memiliki "pengajaran dan moral yang baik".